DA
C 207/18
Den Europæiske Unions Tidende
23.5.2022
For det sjette foretog Retten en fejlagtig anvendelse af lovgivningen om tilstrækkeligt kvalificerede tilsidesættelser ved at fastslå, at Kommissionens tilsidesættelse af det grundlæggende princip om retten til god forvaltning og/eller det grundlæggende princip om pligt til at udvise omhu ikke udgjorde en alvorlig og åbenbar fejl.
For det syvende foretog Retten en fejlagtig anvendelse af lovgivningen om tilstrækkeligt kvalificerede tilsidesættelser ved at fastslå, at Kommissionens tilsidesættelse af det grundlæggende princip om retten til fri erhvervsudøvelse ikke udgjorde en alvorlig og åbenbar fejl.
Anmodning om præjudiciel afgørelse indgivet af Tribunale Amministrativo Regionale per il Lazio (Italien) den 25. februar 2022 — BM og NP mod Ministero dell’Istruzione, dell’Università e della Ricerca (Sag C-132/22) (2022/C 207/25) Processprog: italiensk Den forelæggende ret Tribunale Amministrativo Regionale per il Lazio Parter i hovedsagen Sagsøger: BM og NP Sagsøgt: Ministero dell’Istruzione, dell’Università e della Ricerca Præjudicielt spørgsmål Skal artikel 45, stk.
1 og 2, TEUF samt artikel 3, stk.
1, litra b), i forordning (EU) nr.
492/2011 (1) fortolkes således, at de er til hinder for en bestemmelse såsom artikel 1, stk.
655, i lov nr.
205/2017, ifølge hvilken der i forbindelse med adgang til proceduren for optagelse på egnethedslister med henblik på at besætte tidsubegrænsede og tidsbegrænsede undervis­ ningsstillinger på de italienske kunstneriske uddannelsesinstitutioner kun tages hensyn til ansøgernes erhvervserfaring fra disse nationale institutioner, og ikke også til erhvervserfaring fra institutioner på tilsvarende niveau i andre europæiske lande, henset til procedurens særlige mål om at modvirke usikkerhed i jobbet inden for den nationale offentlige sektor, og — såfremt Domstolen ikke finder, at den italienske lovgivning på et abstrakt plan er i strid med EU-retten — kan foranstaltningerne i den omhandlede lovgivning da konkret anses for forholdsmæssige i forhold til det nævnte forfulgte mål af almen interesse?
(1)
Europa-Parlamentets og Rådets forordning (EU) nr.
492/2011 af 5.4.2011 om arbejdskraftens frie bevægelighed inden for Unionen (EUT 2011, L 141, s. 1).
Anmodning om præjudiciel afgørelse indgivet af Conseil d'État (Frankrig) den 1. marts 2022 — Association Avocats pour la défense des droits des étrangers (ADDE) m.fl. mod Ministre de l’Intérieur (Sag C-143/22) (2022/C 207/26) Processprog: fransk Den forelæggende ret Conseil d'État Parter i hovedsagen Sagsøgere: Association Avocats pour la défense des droits des étrangers (ADDE), Association nationale d'assistance aux frontières pour les étrangers (ANAFE), Association de recherche, de communication et d’action pour l’accès aux traitements (ARCAT), Comité inter-mouvements auprès des évacués (CIMADE), Fédération des associations de solidarité avec tou-te-s les immigré-e-s (FASTI), Groupe d'information et de soutien des immigré.e.s (GISTI), Ligue des droits de l'homme (LDH), Le paria, Syndicat des avocats de France (SAF) og SOS — Hépatites Fédération Indstævnt: Ministre de l’Intérieur